stanford-oval/wikipedia huggingface dataset:
עשר המכות של סטלין
רקע

לאחר התמוטטות הארמייה הגרמנית השישית בסטלינגרד, מתקפות הנגד הסובייטיות וקרב קורסק מאוחר יותר ב-1943, התברר כי גלגל המלחמה הולך ומתהפך נגד גרמניה. הכוחות הסובייטיים התקרבו, לאורך כל החזית, לגבול שלפני המלחמה. חלקית בגלל הנחיית הפיהרר מס' 51, שהעבירה את כל האנשים והציוד החדשים לחזית המערבית, כדי לעמוד בפלישה הצפויה של בעלות הברית, שהוצאה ב-3 בנובמבר 1943, כוחות הציר לאורך החזית המזרחית היו מצוידים בצורה לא מספקת בהשוואה למתנגדיהם הסובייטים, תגבורות היו נדירות, והעתודות נמתחו עד דק. אף על פי שבהנחיה זו היטלר רמז שהוא עשוי להיות מוכן לאפשר נסיגות כדי להרוויח זמן, בפועל הוא לא היה מוכן לאשר את הנסיגות שנדרשו על ידי מפקדי הצבא. ההנחיה, בשילוב עם התעקשותו של היטלר להחזיק בשטח שנכבש בכל מחיר, הפכו את הניצחונות הסובייטיים ב-1944 לכמעט בלתי נמנעים.
|  | סובייטים | הציר |
| --- | --- | --- |
| כוח אדם | 6,500,000 | 4,300,000 |
| טנקים | 5,600 | 2,300 |
| תותחי שדה | 90,000 | 54,000 |
| כלי טיס | 8,800 | 3,000 |
הערות שוליים

↑  27-я ГОДОВЩИНА ВЕЛИКОЙ ОКТЯБРЬСКОЙ СОЦИАЛИСТИЧЕСКОЙ РЕВОЛЮЦИИ Доклад Председателя Государственного Комитета Обороны на торжественном заседании Московского Совета депутатов трудящихся с партийными и общественными организациями г. Москвы 6 ноября 1944 года
↑  Приказ Верховного Главнокомандующего 7 ноября 1944 года (אורכב 03.05.2008 בארכיון Wayback Machine) И. Сталин о Великой Отечественной войне Советского Союза. — М.: Госполитиздат, 1946
↑  Willmott, p. 368
↑  Ziemke, p. 216
↑  Ziemke, p. 217
1 2 3 4 5 6 7 8 9  Pimlott, p. 330
פיקנונמוזאורוס

| פיקנונמוזאורוס |
| --- | --- |
 
תקופה
קרטיקון עליון, 70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: אבליזאוריים
סוג:: פיקנונמוזאורוס
מין:: Pycnonemosaurus nevesi
שם מדעי
 Pycnonemosaurus

פיקנונמוזאורוס (שם מדעי: Pycnonemosaurus; משמעות השם: "לטאת יער רוקדת") הוא סוג של דינוזאור טורף בן למשפחת האבליזאוריים ולקבוצת הצרטוזאורים אשר חי באמריקה הדרומית לפני 70 מיליון שנה. המאובנים שלו התגלו בשנת 2002 בחפירות במאטו גרוסו שבברזיל, שם נמצאו מספר מאובני טיטנוזאורים גדולים.
מאפיינים

הפיקנונמוזאורוס היה טורף בעל מראה הקרוב לקרנוטאורוס או לאוקזאורוס. הוא הגיע לאורך של 8.9 מטרים עם הזנב, מה שהופך אותו לאחד מהגדולים שבבני משפחתו. המאובנים שנמצאו הכילו מעט חומר הכולל עצמות אצבעות, מפרקים וגפיים וכן חוליות זנב. נמצאו גם שרידי גולגולת ומספר שיניים, מהם עולה שהיצור היה מצויד למחיצה של מזון קשה וחזק. הממצאים שלו נדירים יחסית אך נמצאו גם מספר עקבות שהשתייכו לדינוזאור זה.
ככל הנראה הוא היה טורף-על קדום אשר חי בערבות ברזיל, ובהם צד מיני טיטנוזאורים גדולים באמצעות לסתותיו החזקות. היה לו ראש רחב עם מחיצה עצם סביב הגבות (אם כי ללא קרניים), זנב ארוך ורגליים אחוריות רחבות, אך רגליים קדמיות קצרות מאוד.
פולין: סיפורי אגדות

פולין / סיפורי אגדות הוא מחזור של 16 סיפורים קצרים מאת ש"י עגנון, הנכלל בקובץ סיפוריו "אלו ואלו". עלילתם של הסיפורים מתרחשת בפולין.
סיפורי "פולין / סיפורי אגדות" הם מהסוגה הקרויה 'מעשייה ספרותית', המשתייכת לרומנטיקה הגרמנית.
פרסום הסיפורים

ראשיתו של מחזור סיפורים זה ב-4 סיפורים מאת עגנון, שבתרגומם לגרמנית נכללו בקובץ ספרותי על יהודי פולין, Das Buch von den Polnischen Juden (תרגום חופשי: ספרם של היהודים הפולנים), בעריכתם של עגנון ואהרן אליאשברג, שיצא לאור בהוצאת "יודישער פערלאג" בברלין בשנת 1916. בשנת 1917 פורסם בעיתון "הצפירה" הסיפור "במצולות", ובשנת 1919 פורסמו 5 סיפורים שכותרתם "פולין: אגדות מני קדם" ברבעון "התקופה" של הוצאת שטיבל בוורשה, בעריכת דוד פרישמן.
לאחר שעלה בשנית לארץ ישראל, בשלהי 1924, פרסם עגנון סיפורים נוספים במחזור סיפורים זה, והמחזור, שכלל 14 סיפורים, ובהם עיבוד מחדש של הסיפורים שפורסמו ב"התקופה", יצא לאור כספר בשם "פולין" בהוצאת "הדים" שבהנהלת אשר ברש.
בסדרת "כל סיפוריו של שמואל יוסף עגנון", שיצאה לאור בשנת 1931, נכלל המחזור "פולין / סיפורי אגדות" בכרך שנקרא "מאז ומעתה". במהדורה השנייה של סדרת כל סיפוריו, שיצאה לאור בשנת 1952, נכלל מחזור הסיפורים בכרך "אלו ואלו".
מחזור הסיפורים נושא את ההקדשה "מוגש לידידי לר' שלמה שוקן באהבה ובכבוד".
נושאי הסיפורים

ראשית התיישבותם של היהודים בפולין – הסיפורים "קדומות", "גשם", "משומרים בבוקר".
חייהם של יהודי פולין – הסיפורים "אור תורה", "מעשה עזריאל משה שומר הספרים".
יחסי היהודים והגויים – הסיפורים "במצולות", "מחולת המוות", "חרב דוביש".
הזיקה של יהודי פולין לארץ ישראל – הסיפורים "מעשה המשולח מארץ הקדושה ת"ו", "מעשה העז".
לקריאה נוספת

ניצה בן-דב, אהבות לא מאושרות, הוצאת עם עובד, 1997, עמ' 354-327.
דן לאור, חיי עגנון, הוצאת שוקן, 1998, עמ' 187-185.
פאטאיה

| --- | --- |
חותם פאטאיהחותם פאטאיה

החוף בפאטאיה
 מדינה:  תאילנד תאילנד
 מחוז:  צ'ון בורי
 ראש העיר:  Poramet Ngampichet‏ 22 במאי 2022
 שטח:  22.20 קמ"ר
 אוכלוסייה:  ‏
  ‑ בעיר:  119,532 (2019)
  ‑ צפיפות:  4,699 נפש לקמ"ר (2007)
 קואורדינטות:  12°55′39″N 100°52′31″E﻿ / ﻿12.92750°N 100.87528°E﻿ / 12.92750; 100.87528
 אזור זמן:  UTC +7
 http://www.pattaya.go.th
  מפת מיקום  מפה מפורטת   (למפת תאילנד מוגדלת) בנגקוק האד-יאי אודון טהאני צ'יאנג מאי נאקון ראטצ'אסימה סוראט טהאני קון קאן נאקון סי טמרט פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן פאטאיה(למפת תאילנד רגילה) בנגקוק האד-יאי אודון טהאני צ'יאנג מאי נאקון ראטצ'אסימה סוראט טהאני קון קאן נאקון סי טמרט פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן פאטאיה  he tabBackground:;tabBorder:#aaa;defaultTab:0;
פאטאיה (בתאית: พัทยา, מבוטא על פי הנחיות מערכת התעתיק המלכותית התאילנדית-(RTGS), כ-Phatthaya), היא עיר בתאילנד, הממוקמת בחוף המזרחי של מפרץ תאילנד, כ-165 קילומטרים דרומית-מזרחית לבנגקוק, אולם אינה חלק ממחוז אמפו באנג לאמונג במחוז צ'ון בורי.
משמעות השם פאטאיה היא "הרוח הדרום-מערבית של המונסון".
העיר פאטאיה היא אזור מנהלי בעל שלטון עצמי המכסה את כל טמבון נונג פרו ונא קלואה וחלקים מהואי יאי ונונג פלא לאי. פאטאיה היא גם מרכז אזור המטרופולין של פאטאיה-צ'ונבורי, מרכז היישובים של פרובינציית צ'ונבורי. העיר ממוקמת באזור התעשייתי מאוד של גזרת הים המזרחית של תאילנד, שלאורכה גם אמפו סי ראצ'ה, לאם צ'אבאנג וצ'ון בורי. פאטאיה נותרה בעיקר עיר תיירות, עם תעשייה דלה מאוד בקרבה.
פאטאיה שנייה רק לבנגקוק בצמיחתם של בניינים גבוהים, כשדירות רבות נבנות עבור תושבים זרים.
התיירות לעיר

כלכלת העיר מבוססת ברובה על תיירות אשר מכניסה כ-59.3 מיליארד באט לשנה (2007), מתוכם 48.7 מיליארד באט מתיירות חוץ. בעיר 357 בתי מלון ואכסניות שכוללים למעלה מ-38,000 חדרים (2007) ומאות פאבים, מועדונים ומסעדות.
חלק ניכר מהתיירות לעיר היא תיירות מין. בפאטאיה ניתן למצוא אלפי נערות עובדות ברחובות וברחוב הראשי של העיר נמצאים מועדוני חשפנות, מכוני עיסוי ועוד מקומות לסיפוק צרכים מיניים.
פאטאיה היא אחת מערי הנופש לחוף הים המתוירות בעולם, עם 6.68 מיליון מבקרים בשנת 2007- מתוכם 4.48 תיירים זרים ועוד 2.2 מיליון מבקרים תאילנדים.. מספר הולך וגדל של תיירים מגיעים מברית המועצות ומזרח אסיה.
איים וחופים > איים

מספר איים נמצאים מול חופי העיר.
כ-8 ק"מ מחופי העיר נמצאת קבוצת "האיים הקרובים" ובהם האי קו לאן שמוצג לתיירים גם בשם "אי האלמוגים", שטחו כ-4 קמ"ר, הוא בעל חופים יפים ומתויר, משמש כאתר צלילה ושנירקול. סמוך אליו נמצאים האיים קו סאק, אי בצורת האות כ', והאי הפרטי קו קראק.
כ-21 ק"מ מקו החוף נמצאת קבוצת "האיים הרחוקים" ובהם האי קו פאי אשר מוכרז כשמורת טבע ולא מורשת בו לינת לילה וסמוך אליו האיים קו מאן וויצ'אי, קו הו צ'אנג וקו קלאנג באדאן מדרום והאי קו לואם מצפון-מערב.
דרומית לקבוצת "האיים הרחוקים" נמצאים האיים קו רין, קו הין-קאו והין טון מאי - סלע גדול המזדקר מהים.
איים וחופים > חופים

רצועת החוף של פאטאיה מחולקת לשני חלקים עיקריים "חוף פאטאיה" אשר ממוקם במקביל למרכז העיר, ו-"חוף Jomtien" אשר ממוקם בחלקה הדרומי של העיר. שתי רצועות החוף מופרדות ביניהם על ידי "גבעת Pratumnak".
הערות שוליים

↑  הנתונים מדו"ח סטטיסטי עירוני על כמויות תיירים 2006-2007 של עריית פאטאיה
| --- | --- |
בקרת זהויות :  GND: 4247208-8  MusicBrainz: cf8b8f84-d150-45ad-9d7d-a1d52f92475b  VIAF: 234237825   WorldCat (עם VIAF): 234237825
פוג'ואו

| --- | --- |

פוטומונטז' של פוג'ואו
 מדינה:  הרפובליקה העממית של סין הרפובליקה העממית של סין
 מחוז:  פוג'יין
 בירת הנציבות העירונית:  Gulou District 
 שטח:  12,232 קמ"ר
 אוכלוסייה:  ‏
  ‑ בנציבות העירונית:  8,291,268 (2020)
  ‑ במטרופולין:  4,094,491 (2020)
  ‑ צפיפות:  677.8 נפש לקמ"ר (2020)
 קואורדינטות:  26°04′37″N 119°17′30″E﻿ / ﻿26.076944444444°N 119.29166666667°E﻿ / 26.076944444444; 119.29166666667 
 אזור זמן:  UTC +8
 אתר פוג'ואו
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןפוג'ואו(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןפוג'ואו(למפת פוג'יין רגילה) שיאמן נאנפינג צ'ואנג'ואו לונגיאן ג'אנגג'ואו פוטיין ג'ג'יאנג ג'יאנגשי גואנגדונג טאיוואן מצר טאיוואן פוג'ואו(למפת פוג'יין מוגדלת) שיאמן נאנפינג צ'ואנג'ואו לונגיאן ג'אנגג'ואו פוטיין ג'ג'יאנג ג'יאנגשי גואנגדונג טאיוואן מצר טאיוואן פוג'ואו    מיקומה של פוג'ואו במחוז פוג'יין tabBackground:;tabBorder:#aaa;defaultTab:0;
 
פֿוּג'וֹאוּ (בסינית: 福州; בפין-יין: Fúzhōu) היא נציבות עירונית ובירת מחוז פוג'יין שבדרום-מזרח הרפובליקה העממית של סין. על פי מפקד האוכלוסין משנת 2020 אוכלוסיית הנציבות העירונית מנתה כ-8.29 מיליון תושבים, מתוכם כ-4.09 מיליון בשטח האורבני.
גאוגרפיה ואקלים

פוג'ואו משתרעת על פני 12,232 קמ"ר בצפון-מזרח מחוז פוג'יין על הגדה הצפונית של שפך הנהר הגדול ביותר במחוז - נהר מין (אנ') ועל חוף מצר טאיוואן. היא גובלת עם צ'ואנג'ואו ופוטיין (אנ') מדרום-מערב, עם נינגדה (אנ') מצפון-מזרח ובנאנפינג וסאנמינג (אנ') מצפון-מערב. הטמפרטורה הממוצעת בעיר נעה בין 10.9 מעלות צלזיוס בחודשי ינואר ל-28.9 מעלות צלזיוס בחודשי יולי, ואילו הממוצע השנתי הוא 19.84 מעלות צלזיוס.
חלוקה מנהלית

הנציבות העירונית פוג'ואו מנהלת 6 מועצות, 6 נפות ונפה עירונית אחת.
| שם | כתב סיני | פין-יין | אוכלוסייה (מפקד 2020) | שטח | צפיפות |
| --- | --- | --- | --- | --- | --- |
| מועצת גולואו | 鼓楼区 | Gŭlóu Qū | 669,090 | 34.08 | 19,633 |
| מועצת טאיג'יאנג | 台江区 | Táijiāng Qū | 411,819 | 15.12 | 27,237 |
| מועצת צאנגשאן | 仓山区 | Cāngshān Qū | 1,142,991 | 145.3 | 7,866 |
| מועצת מאוויי | 马尾区 | Măwĕi Qū | 290,554 | 268.8 | 1,081 |
| מועצת ג'ינ'אן | 晋安区 | Jìn'ān Qū | 789,775 | 550.9 | 1,434 |
| מועצת צ'אנגלה | 长乐区 | Chánglè Qū | 790,262 | 754.3 | 1,048 |
| נפת מינהואו | 闽侯县 | Mĭnhòu Xiàn | 988,200 | 2,129 | 464.2 |
| נפת ליינג'יאנג | 连江县 | Liánjiāng Xiàn | 639,498 | 1,289 | 496.1 |
| נפת לוו-יואן | 罗源县 | Luóyuán Xiàn | 255,214 | 1,180 | 216.3 |
| נפת מינצ'ינג | 闽清县 | Mĭnqīng Xiàn | 256,181 | 1,495 | 171.4 |
| נפת יונגטאי | 永泰县 | Yŏngtài Xiàn | 281,216 | 2,229 | 126.2 |
| נפת פינגטאן | 平潭县 | Píngtán Xiàn | 385,981 | 370.7 | 1,041 |
| הנפה העירונית פוצ'ינג | 福清市 | Fúqīng Shì | 1,390,487 | 1,770 | 785.6 |
ערים תאומות

ארצות הברית סירקיוז, ניו יורק, ארצות הברית
ראו גם

המרכז העולמי שנגלונג
הערות שוליים

↑  China: Fújiàn (Prefectures, Cities, Districts and Counties) - Population Statistics, Charts and Map, www.citypopulation.de
| אזורי פיתוח כלכלי בסין העממית |
| --- | --- | --- |
| ארבע הערים הראשונות | שנג'ן • ג'והאי • שאנטואו • שיאמן |  |
| האזורים החדשים | האינאן • דאליין • צ'ינגדאו • צ'ינחואנגדאו • לייניונגאנג -פודונג • ינטאי • ג'אנג'יאנג • נינגבו • ונג'ואו • נאנטונג • פוג'ואו • גואנגג'ואו • בייהאי |  |
| --- | --- |
בקרת זהויות :  NLI: 987007562024305171  BNE: XX6069732  GND: 4505044-2  LCCN: n81129548  MusicBrainz: d7416fd1-cc91-4e46-b4a9-fe46bf55eef4  NDL: 00645968  NKC: ge1024408  SUDOC: 066838975  VIAF: 129019373   WorldCat (עם VIAF): 129019373 
ערך זה הוא קצרמרבנושא יישובים בסין. אתם מוזמנים לתרום לוויקיפדיה ו.
תצלום לוויין של פוג'ואו
פולינה גלמן

| --- | --- |

פולינה גלמן, תמונה משנת 1945
 לידה:  24 באוקטובר 1919 ברדיצ'ב, הרפובליקה העממית של אוקראינה אוקראינה
 פטירה:  29 בנובמבר 2005 (בגיל 86) מוסקבה, הפדרציה הרוסית רוסיה
 מקום קבורה:  בית הקברות נובודוויצ'יה 
 מדינה:  ברית המועצות 
 השתייכות:  הצבא האדום הצבא האדום
 תקופת הפעילות:  1941–1957 (כ־16 שנים)
 דרגה:   מיור (רב-סרן)
 תפקידים בשירות
 נווטת קרב
 פעולות ומבצעים
 מלחמת העולם השנייה
 עיטורים
  גיבור ברית המועצות   עיטור לנין    2 עיטורי הדגל האדום    2 עיטורי המלחמה הפטריוטית הגדולה מדרגה ראשונה   2  עיטורי הכוכב האדום
 תפקידים אזרחיים
 מרצה בחוג לכלכלה
 
פולינה ולדימירובנה גלמן (ברוסית: Полина Владимировна Гельман) ‏ (24 באוקטובר 1919 - 29 בנובמבר 2005) הייתה נווטת קרב בחיל האוויר הסובייטי במהלך מלחמת העולם השנייה. האישה היהודייה היחידה שעוטרה בתואר "גיבור ברית המועצות".
ביוגרפיה

נולדה בברדיצ'ב לילנה וולדימיר גלמן. זמן קצר לאחר לידתה נרצח אביה בפוגרום שביצעו חיילי הרפובליקה העממית של אוקראינה ביהודי העיר והמשפחה ששרדה ברחה להומל. גלמן גדלה בהומל ולאחר סיום בית הספר התיכון התקבלה ללימודי היסטוריה באוניברסיטת מוסקבה.
לאחר הפלישה הנאצית לברית המועצות התנדבה לצבא האדום. באוקטובר 1941 התקבלה אל רגימנט מפציצי הלילה מס' 588 – יחידה שהורכבה מנשים בלבד, אשר כונתה בפי האויב ולאחר מכן בפי טייסות הרגימנט "מכשפות הלילה" (בגרמנית: Nacht Hexen) בשל המתקפות ה"מכושפות" (בפי האויב) וההרס שהיו מסבות לאויב. בשל קומתה הנמוכה לא יכלה להיות טייסת ועברה הכשרה לתפקיד נווטת בבית הספר לטיס בעיר אנגלס.
החל ממאי 1942 ועד לסוף המלחמה לחמה כנווטת של מטוס קל מדגם פוליקרפוב Po-2. במהלך המלחמה ביצעה כ-860 גיחות קרביות להפצצת עמדות אויב, להצנחת הספקה ליחידות סובייטיות נצורות ולביצוע משימות סיור ותצפית. על תפקודה במהלך המלחמה הוענק לה ב-15 במאי 1946 תואר "גיבור ברית המועצות". בנוסף לכך, במהלך המלחמה עוטרה גם בעיטור לנין, 2 עיטורי הדגל האדום, 2 עיטור המלחמה הפטריוטית הגדולה ו2 עיטורי הכוכב האדום.
לאחר המלחמה היא המשיכה את שירותה בצבא הקבע, אם כי הועברה מחיל האוויר לחיל היבשה. למדה ב"מכון צבאי לשפות זרות" – מוסד אקדמי שמכשיר מתורגמנים לצורכי הצבא. באופן רשמי פרשה מהשירות הצבאי בשנת 1957 בדרגת רב-סרן. בשנת 1961 הייתה במשלחת הסובייטית שהגיעה לקובה לאחר הפלישה למפרץ החזירים.
עד לשנת 1990 (אז פרשה לגמלאות) הייתה מרצה במוסדות אקדמיים שונים במוסקבה.
נפטרה ב-29 בנובמבר 2005 במוסקבה שברוסיה ונקברה בבית העלמין נובודוויצ'יה.
פיקניק (סרט)

| --- | --- |
כרזת הסרט פיקניק
כרזת הסרט פיקניק
 בימוי:  ג'ושוע לוגאן 
 הופק בידי:  פרד קולמאר 
 תסריט:  מחזה: ויליאם אינג' תסריט:  דניאל טרדאש
 עריכה:  פרדריק קנודסטון
 שחקנים ראשיים:  ויליאם הולדן קים נובאק  קליף רוברטסון רוזלינד ראסל סוזן סטרסברג ארתור או'קונל  ורנה פלטון בטי פילד
 מוזיקה:  ג'ורג' דונינג 
 צילום:  ג'יימס וונג הוו
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  16 בפברואר 1956
 משך הקרנה:  115 דק' 
 שפת הסרט:  אנגלית 
 סוגה:  סרט רומנטי, סרט דרמה, דרמה קומית, קומדיה רומנטית 
 הכנסות:  2,300,000 $
 פרסים:  פרס אוסקר לעריכה הטובה ביותר (צ'ארלס נלסון, ויליאם ליאון)  פרס אוסקר לארט דיירקטור הטוב ביותר, צבע (William Flannery, ג'ו מיליצנר, רוברט פריסטלי)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
פיקניק (באנגלית: Picnic) הוא סרט קולנוע אמריקאי משנת 1955 המבוסס על המחזה "פיקניק" מאת ויליאם אינג' שזכה בעבורו בפרס פוליצר ב-1953. בהפקת המחזה בניו יורק השתתפו והתאהבו פול ניומן וג'ואן וודוורד.
הסרט מתאר את המתרחש ב-24 שעות בעיירה קטנה בקנזס במחצית המאה ה-20. העלילה מתרחשת ביום העבודה בו מתכנסים התושבים לפיקניק גדול וחוגגים את סיום חופשת הקיץ וחזרה לעבודה. זר מגיע לביקור ומערער את שלוות התושבים.
העיבוד לסרט שונה מהמחזה בכך שבמחזה מוזכר הפיקניק רק בדיאלוגים בין השחקנים והתפאורה היא סטטית. בסרט לעומת זה מוקדש חלק גדול לפיקניק עצמו כיאה לשמו.
הסרט היה מועמד לשישה פרסי אוסקר: פרס אוסקר לשחקן המשנה הטוב ביותר (ארתור או'קונל), פרס אוסקר לבמאי הטוב ביותר, פרס למחבר המוזיקה הטוב ביותר, ופרס אוסקר לסרט הטוב ביותר. הוא וזכה בשניים: העיצוב האמנותי והעריכה.
הבמאי ג'ושוע לוגאן קבל את  פרס גלובוס הזהב לבמאי הטוב ביותר - סרט קולנוע לשנת 1955.
מחבר המוזיקה שילב מוזיקה שלו ביחד עם השיר Moonglow משנת 1933.
תקציר העלילה

האל קרטר (ויליאם הולדן) הוא בוגר קולג' שהצטיין בעיקר במשחק פוטבול. לאחר הלימודים נדד במקומות שונים ולא מצא את עצמו. הוא מגיע בוקר אחד לעיירה קטנה בקנזס בה מתגורר חברו מתקופת הקולג', אלן בנסון (קליף רוברטסון) שאביו העשיר הוא בעל ממגורות גדולות בעיירה. קרטר מקווה שחברו יקבל אותו לעבודה והוא יוכל סוף סוף להתמקם ולהתבסס.
הוא נתקל באשה מזדקנת, הלן פוטס, (ורנה פלטון) ומציע לה לטפל בגינתה תמורת אוכל והיא מסכימה. צמוד לביתה גרה משפחת אוונס. פלו אוונס (בטי פילד) היא אם חד הורית לשתי בנות: מאדג', יפהפייה בת 19 (קים נובאק) ומילי, אחותה המתבגרת (סוזן סטרסברג). מאדג' מתבוננת בחזה החשוף והשרירי של קרטר בעיניים חושניות ונמשכת אליו. היא חברתו של אלן העשיר ואמה מקווה שהם יתחתנו וזה יעלה את חשיבותה החברתית והכלכלית בעיירה אולם מאדג' אינה אוהבת אותו.
פלו משכירה חדר אחד לרוזמרי (רוזלינד ראסל), מורה מתוסכלת ומרירה שכל תקוותה הוא להינשא לחברה הווארד (ארתור או'קונל) בעל חנות קטנה המעדיף להישאר רווק.
אלן מקבל את קרטר בהתלהבות, מראה לו את הממגורות ומציע לו עבודה בתחילה כפועל פשוט.
כולם נוסעים לפיקניק של יום העבודה ומאדג' היפהפייה מוכתרת למלכת ה-Neewollah (איות הפוך של Halloween). לאחר ההכתרה היא ממהרת למצוא את קרטר. היא מוצאת אותו כשהוא מנסה לרקוד עם אחותה מילי ללא הצלחה. היא מקרבת בצעדי ריקוד איטיים לקרטר ושניהם מתחילים לרקוד באופן צמוד וחושני כשמילי, רוזמרי והווארד מתבוננים בהם. רוזמרי מנסה להכריח אותו לרקוד איתו אך הוא דוחה אותה ובתגובה היא קורעת את חולצתו ומטיחה בו דברי עלבון. באותו רגע מגיע אלן לזירה ומטיח בקרטר את האשמה שהוא הפר את האמון שנתן בו. קרטר נמלט מהמקום אך מאדג' מגיע אליו ומתוודה על אהבתה אליו למרות שהוא אומר לה שהוא אינו שווה דבר וכל חייו הם כישלון. הוא מחזיר אותה לביתה ומחזיר את המכונית לביתו של אלן, שם מחכים לו שוטרים ואלן מאשים אותו בגנבת המכונית אך קרטר דורש ממנו להודות כי זה לא בגלל המכונית זה בגלל מאדג'. הוא נמלט ברכב מהשוטרים וליד הנהר הוא נוטש את הרכב וקופץ למים. הוא מגיע רטוב לביתו של הווארד ומספר לו על מה שאירע.
הוא מבקש מהווארד שיביא אותו למחרת לבית מאדג' ויעביר לה הודעה שהוא נוסע לטלסה ושם יחכה לה. הווארד מהסס כי רוזמרי הזהירה אותו שלא יגיע אליה אלא אם כן ברצונו להינשא לה. בכל זאת הוא מחליט לעזור לקרטר ומעביר את ההודעה למאדג' ואומר לה שקרטר מחכה לה מאחורי הבית היות שהוא בורח מהמשטרה. הם נפגשים לזמן קצר ולאחריו עולה קרטר על רכבת כשהוא צועק למאדג': "אני אוהב אותך".
מילי אומרת לאחותה שתלך אחרי מה שליבה אומר לה, ותלך לקרטר.
כשרוזמרי רואה את הווארד היא מכריזה לפני כולם שהם מתחתנים ולפני שהוא פותח את פיו כבר מקשטים את מכוניתו בכתובת just married ושניהם מסתלקים.
מאדג' מודיעה לאמה פלו, כי ברצונה לנסוע לקרטר בטלסה. למרות הפצרותיה של האם כי לא תיסע וכי אלן מוכן לסלוח לה, היא עולה על האוטובוס לטלסה.
פונטוס יאנסון

פונטוס סוון גוסטב יאנסון (בשוודית: Pontus Sven Gustav Jansson; נולד ב-13 בפברואר 1991) הוא כדורגלן שוודי המשחק בעמדת הבלם במאלמה.
קריירת מועדונים

יאנסון התחיל את הקריירה שלו בקבוצת הילדים של "ארלובס". בשנת 2006, יאנסון עבר לקבוצת הנוער של מאלמה.ב-14 בספטמבר 2009 יאנסון ערך את הופעת הבכורה שלו בקבוצה הבוגרת בניצחון 1–2 נגד יורגודן. בעונת 2010, יאנסון השתלב בקבוצה הבוגרת, כמחליפו של ג'סמין סודיץ' שנפצע בתחילת העונה. ב-15 במאי 2010, יאנסון כבש את שער הבכורה שלו בקריירה בהפסד 2–4 למיאלבי. בעונת 2012, יאנסון הפך לשחקן הרכב פותח בקבוצה.
ב-24 באפריל 2014, יאנסון חתם בטורינו מהסרייה א', אליה הגיעה בהעברה חופשית. ב-19 באוקטובר 2014, יאנסון ערך את הופעת הבכורה שלו בקבוצה בניצחון 0–1 נגד אודינזה. נגד אודינזה, הוא אף כבש את שער הבכורה שלו בקבוצה, במשחק שנערך ב-30 באפריל 2016 בו ניצחה טורינו 1–5.
ב-18 באוגוסט 2016, יאנסון הושאל ללידס יונייטד מהפוטבול ליג צ'מפיונשיפ. ב-23 באוגוסט 2016, יאנסון ערך את הופעת הבכורה שלו בקבוצה במשחק גביע הליגה נגד לוטון טאון. ב-10 בספטמבר, יאנסון ערך את הופעת הבכורה שלו בליגה בהפסד 0–1 נגד האדרספילד טאון. ב-17 בספטמבר, יאנסון נבחר לאיש המשחק בניצחון 0–2 נגד קארדיף סיטי. ב-5 בנובמבר 2016, יאנסון הבקיע את שער הבכורה שלו בלידס, בניצחון 2–3 נגד נוריץ' סיטי. בדצמבר 2016, יאנסון נבחר לכדורגלן החודש בליגה.
ב-2 בפברואר 2017 יאנסון חתם על חוזה בלידס לשלוש עונות תמורת 3.5 מיליון פאונד. החוזה נכנס לתוקף עם סיום העונה. ב-25 באוקטובר 2017 יאנסון האריך את חוזהו בקבוצה ל-5 שנים. בעונת 2018/2019 נכלל בנבחרת העונה של הליגה.
ב-8 ביולי 2019, יאנסון חתם לשלוש עונות בברנטפורד.
קריירה בינלאומית

בצעירותו, יאנסון שיחק בנבחרת הצעירה של שוודיה. בינואר 2012 זומן לראשונה לסגל הנבחרת הבוגרת. ב-18 בינואר 2012, יאנסון ערך את הופעת הבכורה שלו בנבחרת, במשחק הידידות נגד בחריין.
ב-27 במרץ 2018, יאנסון ענד את סרט הקפטן במשחק הידידות נגד רומניה.
יאנסון, השתתף עם הנבחרת ביורו 2016, מונדיאל 2018 ויורו 2020.
תארים

ליגת העל השוודית: 2010, 2013, 2014
הסופר קאפ השוודי: 2013
כדורגלן החודש בפוטבול ליג צ'מפיונשיפ: דצמבר 2016, דצמבר 2017
נבחרת העונה בפוטבול ליג צ'מפיונשיפ: 2016/2017, 2018/2019
פוליטיקה של רומניה

הפוליטיקה ברומניה מתרחשת ברפובליקה חצי מייצגת-נשיאותית, בה ראש הממשלה משמש כראש הרשות המבצעת. הנשיא הוא ראש המדינה ובין תפקידיו לאשר חוקים שהעביר הפרלמנט. המערכת המפלגתית ברומניה היא רב-מפלגתית, עם סמכות חקיקה לממשלה ולשני בתי הפרלמנט-הסנאט (הבית העליון) ולבית הנבחרים (הבית התחתון).
חוקת רומניה שנחקקה בשנת 1991 הכריזה על רומניה כרפובליקה דמוקרטית וחברתית השואבת את ריבונותה מהעם. החוקה קובעת את סמכויות הנשיא, הפרלמנט, בית המשפט לחוקה, זכות הצבעה לכל אזרח שמלאו לו 18 שנה, מערכת בית משפט עצמאית. ה'אקונומניסט' סיווג את רומניה כדמוקרטיה לקויה.
הרשות המבצעת

הנשיא נבחר בבחירות ישירות לקדנציה של חמש שנים ברוב מוחלט, ומוגבל לשתי קדנציות (עד לשנת 2004 כהונה ארכה ארבע שנים). הנשיא הוא ראש המדינה ותפקידיו הם שמירה על החוקה, אחריות על ענייני החוץ, המפקד העליון של הכוחות המזוינים ויו"ר המועצה העליונה להגנה לאומית. הוא משמש כמתווך בין מרכזי הכוח של המדינה ובין המדינה לעם. הנשיא ממנה את ראש הממשלה לאחר התייעצות עם מפלגה המחזיקה ברוב מוחלט בפרלמנט. אם אין מפלגה שמחזיקה ברוב מוחלט בפרלמנט, הנשיא מתייעץ עם כלל המפלגות. בשל עמימות בחוקה (סעיפים 81\1 ו-103\1), יכולים להיווצר מצבים בהם קואליציה עם רוב או מפלגה עם רוב יחסי בפרלמנט לא יוכלו להרכיב את הממשלה בגלל סירוב הנשיא.
הרשות המחוקקת

הרשות המחוקקת ברומניה מורכבת משני בתי מחוקקים, הסנאט המשמש כבית העליון, המונה 176 חברים. ובית נבחרים שמשמש כבית התחתון ומונה 412 חברים. שיטת הבחירות היא רשימתית, אזורית, מחוזית כשכוחות המחוזות נע בין 4 ל-29. אחוז החיסמה עומד על חמישה אחוזים.
| בית | שם | מפלגה | משך כהונה |
| --- | --- | --- | --- |
| נשיא הסנאט | צלין פופסקו-טריסיאנו | ברית הליברלים והדמוקרטים | 10 במרץ 2014-מכהן |
| נשיא בית הנבחרים | מרסל ציולקו | המפלגה הסוציאל-דמוקרטית | 29 יוני 2019-מכהן |
מפלגות מרכזיות

| שם המפלגה | שם המפלגה-רומנית | אידאולוגיה | מנהיגים |
| --- | --- | --- | --- |
| המפלגה הסוציאל-דמוקרטית | Partidul Social Democrat (PSD) | סוציאל-דמוקרטית, מרכז שמאל. | ויוריקה דנצ'ילה |
| המפלגה הליברלית הלאומית | Partidul Național Liberal (PNL) | שמרנית-ליברלית, מרכז ימין. | לודביק אורבן |
| שומרים את רומניה מאוחדת | Uniunea Salvați România (USR) | מרכז | דן ברנה |
| הברית הדמוקרטית של הונגרי רומניה | Uniunea Democrată Maghiară din România (UDMR) | מיעוט הונגרי, מרכז-ימין. | קלמן הונור |
| ברית ליברלים ודמוקרטים | Alianța Liberalilor și Democraților (ALDE) | מרכז | צלין פופסקו-טריסיאנו |
| מפלגת התנועה העממית | Partidul Mișcarea Populară (PMP) | מרכז-ימין | אוגן טומאצ' |
תוצאות הבחירות האחרונות > בחירות לנשיאות

הבחירות לנשיאות התקיימו ב-2 בנובמבר 2014, מאחר שאף אחד מהמועדים לא השיג יותר מ-50% מהקולות התקיים סיבוב שני ב-16 בנובמבר 2014.
| מועמדים> מועמד | מועמדים> מועמד | מועמדים> מפלגות תומכות | סיבוב ראשון> קולות | סיבוב ראשון> % | סיבוב שני> קולות | סיבוב שני> % |
| --- | --- | --- | --- | --- | --- | --- |
|  | קלאוס יוהניס | הברית הנוצרית-ליברלית, המפלגה הליברלית הלאומית | 2,881,406 | 30.37% | 6,288,769 | 54.43% |
|  | ויקטור פונטה | המפלגה הסוציאל-דמוקרטית, המפלגה השמרנית, האיחוד הלאומי להתקדמות רומניה. | 3,836,093 | 40.44% | 5,264,383 | 45.56% |
|  | קאלין פופסקו-טריקיאנו | עצמאי | 508,572 | 5.36% |  |  |
|  | אלנה אדוריאה | מפלגת התנועה העממית, מפלגת האיכרים הלאומית הדמוקרטית הנוצרית. | 493,376 | 5.20% |  |  |
|  | מוניקה מוקבי | עצמאית | 421,648 | 4.44% |  |  |
|  | דן דיקונסקו | מפלגת העם | 382,526 | 4.03% |  |  |
|  | קורנליו ואדים טיודור | מפלגת רומניה הגדולה | 349,416 | 3.68% |  |  |
|  | הונור קלמן | הברית הדמוקרטית של הונגרי רומניה | 329,727 | 3.47% |  |  |
|  | תיאודור מלקנו | עצמאי | 104,131 | 1.09% |  |  |
|  | זסולט סילגיי | מפלגת העם ההונגרית של טרנסילבניה | 53,146 | 0.56% |  |  |
|  | ג'ורגה פונאר | עצמאי | 45,405 | 0.47% |  |  |
|  | ויליאם בראנצה | המפלגה הרומנית-אקולוגית | 43,194 | 0.45% |  |  |
|  | קונסטנטין רוטארו | המפלגה הסוציאליסטית-אלטרנטיבית | 28,805 | 0.30% |  |  |
|  | מירל מירקאה אמארצי | מפלגת PRODEMO | 7,895 | 0.08% |  |  |
| סך כל הקולות | סך כל הקולות | סך כל הקולות | 9,485,340 | 100.00% | 11,553,152 | 100.00% |
| קולות פסולים\לבנים | קולות פסולים\לבנים | קולות פסולים\לבנים | 237,761 | 2.44% | 166,111 | 1.41% |
| שיעור הצבעה | שיעור הצבעה | שיעור הצבעה | 9,723,232 | 53.17% | 11,719,344 | 64.10% |
| בעלי זכות הצבעה | בעלי זכות הצבעה | בעלי זכות הצבעה | 18,284,066 |  | 18,280,994 |  |